title: A Bizottság 827/2012/EU végrehajtási rendelete ( 2012. június 29. ) a nettó rövid részvénypozíciók közzétételének módjára, a nettó rövid pozíciók tekintetében az Európai Értékpapír-piaci Hatóság rendelkezésére bocsátandó információk formájának meghatározására, a részvények vagy állampapírok elszámoláskori rendelkezésre állását megfelelően biztosító megállapodás-, rendelkezés- és intézkedéstípusok meghatározására és az egyes részvények fő kereskedési helyszínének meghatározásával kapcsolatos időpontokra és időszakokra vonatkozó, a short ügyletekről és a hitel-nemteljesítési csereügyletekkel kapcsolatos egyes szempontokról szóló 236/2012/EU európai parlamenti és tanácsi rendeletnek megfelelő végrehajtási technikai standardok megállapításáról  EGT-vonatkozású szöveg

text:
               18.9.2012

               HU

               Az Európai Unió Hivatalos Lapja

               L 251/11

         A BIZOTTSÁG 827/2012/EU VÉGREHAJTÁSI RENDELETE
   (2012. június 29.)
   a nettó rövid részvénypozíciók közzétételének módjára, a nettó rövid pozíciók tekintetében az Európai Értékpapír-piaci Hatóság rendelkezésére bocsátandó információk formájának meghatározására, a részvények vagy állampapírok elszámoláskori rendelkezésre állását megfelelően biztosító megállapodás-, rendelkezés- és intézkedéstípusok meghatározására és az egyes részvények fő kereskedési helyszínének meghatározásával kapcsolatos időpontokra és időszakokra vonatkozó, a short ügyletekről és a hitel-nemteljesítési csereügyletekkel kapcsolatos egyes szempontokról szóló 236/2012/EU európai parlamenti és tanácsi rendeletnek megfelelő végrehajtási technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a short ügyletekről és a hitel-nemteljesítési csereügyletekkel kapcsolatos egyes szempontokról szóló, 2012. március 14-i 236/2012/EU európai parlamenti és tanácsi rendeletre (1) és különösen annak 9. cikke (6) bekezdésére, 11. cikke (4) bekezdésére, 12. cikke (2) bekezdésére, 13. cikke (5) bekezdésére és 16. cikke (4) bekezdésére,
   az európai adatvédelmi biztossal folytatott konzultációt követően,
   mivel:

               (1)

               E rendelet célja a nem mentesülő részvényekben meglévő rövid pozíciók közzétételéhez szükséges lépésként a mentesülő részvények jegyzékének, valamint azon feltételeknek a meghatározása, amelyek alapján ezen információkat az Európai Értékpapír-piaci Hatóság (a továbbiakban: EÉPH) rendelkezésére kell bocsátani. Lényeges ezért meghatározni a nem mentesülő részvények tekintetében alkalmazandó rendelkezésekre és intézkedésekre vonatkozó szabályokat is. Annak érdekében, hogy biztosítsuk a short ügyletekre vonatkozó ezen, egy időben hatályba léptetendő rendelkezések koherenciáját, és elősegítsük, hogy a betartásukra kötelezett személyek átfogóan szemlélhessék őket, és könnyen hozzájuk férhessenek, helyénvaló a 236/2012/EU rendelet által előírt végrehajtási technikai standardokat egyetlen rendeletbe foglalni.

               (2)

               Biztosítandó a 236/2012/EU rendelet egységes alkalmazását az illetékes hatóságok által az EÉPH rendelkezésére bocsátandó információk tekintetében, valamint elősegítendő ezen információk hatékony feldolgozását, az információcserét elektronikus úton, biztonságos módon, standard sablonok alapján kell végrehajtani.

               (3)

               Lényeges, hogy a nyilvánosságra hozott nettó rövid pozíciókra vonatkozó adatokhoz az illetékes hatóságok által működtetett vagy felügyelt központi webhelyeken könnyen hozzá lehessen férni, és azokat újra fel lehessen használni. E célból ezeket az adatokat olyan formátumban kell rendelkezésre bocsátani, amely lehetővé teszi az adatok rugalmas felhasználását, és amely a statikus, telefaxon keresztül vagy már rögzített formátumban továbbított dokumentumok lehetőségén kívül más lehetőségeket is nyújt. Amennyiben technikailag lehetséges, gépi leolvasást lehetővé tevő formátumot kell alkalmazni, amely lehetővé teszi, hogy a felhasználók strukturált és költséghatékony módon dolgozzák fel az információkat.

               (4)

               Biztosítandó, hogy ezen információk a piaci szereplők rendelkezésére álljanak, lehetővé kell tenni, hogy az illetékes hatóságok által működtetett vagy felügyelt központi webhelyeken történő közzététel mellett a nettó rövid pozíciókra vonatkozó információkhoz egyéb módokon is bárki hozzáférhessen.

               (5)

               A felhasználók számára két alapvető kimeneti adatcsoportot kell összeállítani a vonatkozó közzétételi küszöbértéket meghaladó, egyedi nettó rövid részvénypozíciók nyilvánosságra hozatala céljából. Ezek egyike egy, a központi webhely látogatásakor nyitva lévő, közzétételi küszöbérték fölötti nettó rövid pozíciókat bemutató tömör lista vagy táblázat, a másik pedig a közzétett egyedi nettó rövid pozíciók historikus adatait tartalmazó lista vagy táblázat.

               (6)

               Amikor egy nettó rövid részvénypozíció valamely vonatkozó közzétételi küszöbérték alá csökken, közzé kell tenni a pozíció adatait, ideértve annak tényleges nagyságát is. A központi webhelyre látogató felhasználók megtévesztésének elkerülése érdekében az érintett társaság kibocsátott részvénytőkéjének 0,5 %-a alá csökkenő pozíciók nem maradhatnak korlátlan ideig a nyitott pozíciók között, hanem azokat 24 óra elteltével a historikus adatokhoz kell áthelyezni.

               (7)

               Az egységes, világos, ugyanakkor rugalmas keretek kialakítása céljából meg kell határozni a kölcsönvételi megállapodások és hasonló hatású más érvényesíthető követelések, valamint a harmadik felekkel kialakított rendelkezések azon típusait, amelyek megfelelően biztosítják, hogy a részvények vagy állampapírok az elszámoláskor rendelkezésre álljanak, továbbá meg kell határozni azokat a kritériumokat, amelyeket e megállapodásoknak és rendelkezéseket ki kell elégíteniük.

               (8)

               A short ügyletek vonatkozásában az új részvények jegyzésére vonatkozó jogok érvényesítése csak abban az esetben biztosíthatja megfelelően az elszámoláskori rendelkezésre állást, ha az eljárás biztosítja a short ügylet elszámolhatóságát az elszámolás esedékességekor. Lényeges ezért meghatározni azokat a szabályokat, amelyek biztosítják, hogy a jegyzési jogokból származó részvények legkésőbb az elszámolás napján, legalább a rövidre eladni kívánt részvényekkel megegyező számban rendelkezésre álljanak.

               (9)

               A korlátozott időre szóló megerősítésre vonatkozó rendelkezések meghatározásakor fontos úgy megállapítani a short ügyletnek az értékpapír megvásárlásával történő fedezésére rendelkezésre álló időkeretet, hogy az összeegyeztethető legyen a különböző joghatóságok alatt érvényesülő, eltérő elszámolási ciklusokkal.

               (10)

               Annak megfelelő biztosítása érdekében, hogy az eszközök rendelkezésre álljanak az elszámoláskor abban az esetben, ha a short ügyletet kezdeményező természetes vagy jogi személy harmadik féllel olyan eljárást alakított ki, amelynek értelmében a harmadik fél megerősítést küld az eszköz beszerezhetőségéről, elengedhetetlen, hogy a harmadik fél – amennyiben harmadik országban található – igazolhatóan megfelelő felügyelet alá tartozzon, és hogy a felügyelő hatóságok között megfelelő eljárások létezzenek az információcsere tekintetében. Egyebek mellett megfelelő eljárásnak számít, ha a harmadik fél aláírta az Értékpapír-felügyeletek Nemzetközi Szervezetének (IOSCO) egyetértési megállapodását.

               (11)

               Azon követelmény megfelelő végrehajtásának biztosítása érdekében, mely annak megállapítására irányul, hogy az egyes részvények fő kereskedési helyszíne az Unión kívül található-e, átmeneti intézkedéseket kell elfogadni a mentesülő részvények 236/2012/EU rendelet 16. cikke szerinti jegyzékének első ízben történő meghatározása tekintetében. Továbbá, jóllehet a mentesülő részvények jegyzéke 2 évig hatályos, szükséges némi rugalmasságot biztosítani, mivel a kétéves időszak során szükség lehet a jegyzék felülvizsgálatára.

               (12)

               A következetesség biztosítása érdekében e rendeletet ugyanattól a naptól kell alkalmazni, mint a 236/2012/EU rendeletet. Annak érdekében azonban, hogy a természetes és jogi személyeknek elegendő idejük legyen a 236/2012/EU rendelet szerint mentesülő részvények jegyzékének feldolgozására, e jegyzék összeállításának és az EÉPH honlapján történő, ezt követő közzétételének elegendő idővel meg kell előznie azt az időpontot, amelytől kezdve a 236/2012/EU rendelet alkalmazandó. Ennek érdekében azokat a rendelkezéseket, amelyek a fő kereskedési helyszín meghatározására irányuló számításokkal kapcsolatos időpontra és időszakra, az Unión kívüli fő kereskedési helyszínnel rendelkező részvényekkel kapcsolatban az EÉPH számára nyújtandó tájékoztatás időpontjára, valamint a mentesülő részvényeket tartalmazó jegyzék hatálybalépésének időpontjára vonatkoznak, e rendelet hatálybalépésének napjától kell alkalmazni.

               (13)

               Mivel a 236/2012/EU rendelet megállapította, hogy kötelező erejű technikai standardokat kell elfogadni annak érdekében, hogy a rendeletet hasznosan alkalmazni lehessen, és mivel 2012. november 1. előtt meg kell határozni azon szükséges nem alapvető rendelkezéseket, amelyek megkönnyítik, hogy a piaci szereplők megfeleljenek a 236/2012/EU rendelet előírásainak, az illetékes hatóságok pedig betartassák azokat, e rendeletnek a kihirdetését követő napon kell hatályba lépnie.

               (14)

               Ez a rendelet az EÉPH által a Bizottságnak benyújtott végrehajtási technikaistandard-tervezeten alapul.

               (15)

               Az EÉPH nyilvános konzultációt folytatott az e rendelet alapját képező végrehajtási technikai standard tervezetéről, elemezte az ezzel összefüggésben felmerülő lehetséges költségeket és hasznot, és kikérte az európai felügyeleti hatóság (Európai Értékpapír-piaci Hatóság) létrehozásáról szóló, 2010. november 24-i 1095/2010/EU rendelet (2) 37. cikke alapján létrehozott Értékpapír-piaci Érdekképviseleti Csoport véleményét,

         ELFOGADTA EZT A RENDELETET:
   I.   FEJEZET

      ÁLTALÁNOS RENDELKEZÉSEK

   1. cikk
   Tárgy
   Ez a rendelet végrehajtási technikai standardokat állapít meg a következők vonatkozásában:

               a)

               a nettó rövid pozíciókra vonatkozó információk természetes vagy jogi személyek által történő közzétételének módja, valamint az illetékes hatóságok által az Európai Értékpapír-piaci Hatóság (a továbbiakban: EÉPH) rendelkezésére bocsátandó információk formátuma, a 236/2012/EU rendelet 9. cikkének (6) bekezdése és 11. cikkének (4) bekezdése szerint;

               b)

               a részvények elszámoláskori rendelkezésre állását megfelelően biztosító megállapodás-, rendelkezés- és intézkedéstípusok, és az állampapírok elszámoláskori rendelkezésre állását megfelelően biztosító megállapodás-, rendelkezés- és intézkedéstípusok, a 236/2012/EU rendelet 12. cikkének (2) bekezdése és 13. cikkének (5) bekezdése szerint;

               c)

               a fő kereskedési helyszín meghatározására irányuló számításokkal kapcsolatos időpont és időszak, az EÉPH tájékoztatásának időpontja, valamint a vonatkozó jegyzék hatálybalépésének időpontja, a 236/2012/EU rendelet 16. cikkének (4) bekezdése szerint.

         II.   FEJEZET

      A JELENTŐS NETTÓ RÖVID RÉSZVÉNYPOZÍCIÓKRA VONATKOZÓ INFORMÁCIÓK KÖZZÉTÉTELÉNEK MÓDJA

      [A 236/2012/EU RENDELET 9. CIKKE]

   2. cikk
   Az információk közzétételének módja
   A nettó rövid részvénypozíciókat egy, a 236/2012/EU rendelet 9. cikkének (4) bekezdése szerinti, a megfelelő illetékes hatóság által működtetett vagy felügyelt központi webhelyen való megjelenítés útján kell közzétenni. Az információkat olyan módon kell közzétenni, amely biztosítja a következőket:

               a)

               az információk közzététele az I. mellékletben megállapított formátumban oly módon, hogy a webhelyre látogató felhasználók egy vagy több táblázatban hozzáférjenek az egyes részvénykibocsátók tekintetében fennálló pozíciókra vonatkozó valamennyi releváns információhoz;

               b)

               lehetővé teszi a felhasználók számára annak megállapítását, hogy a webhely látogatásának időpontjában valamely részvénykibocsátó tekintetében fennálló nettó rövid pozíció elérte vagy meghaladta a vonatkozó közzétételi küszöbértéket, valamint lehetővé teszi, hogy a felhasználók e tekintetben szűrést végezzenek;

               c)

               historikus adatokat tesz elérhetővé az egyes részvénykibocsátók tekintetében közzétett nettó rövid pozíciókra vonatkozóan;

               d)

               amennyiben technikailag lehetséges, a közzétett és historikus nettó rövid pozíciókat gépileg olvasható formátumban tartalmazó, letölthető fájlokat tartalmaz, azaz e fájlok elegendő mértékben strukturáltak ahhoz, hogy a szoftveres alkalmazások megbízhatóan azonosíthassák az egyes tényeket és azok belső szerkezetét;

               e)

               a b) pontban meghatározott információkkal együtt egy napig feltünteti azokat a nettó rövid pozíciókat, amelyeket azért tettek közzé, mert a kibocsátott részvénytőke 0,5 %-ának megfelelő közzétételi küszöbérték alá csökkentek, majd ezt követően ezeket az információkat innen elmozdítva a historikus adatokat tartalmazó részbe továbbítja.

         III.   FEJEZET

      AZ ILLETÉKES HATÓSÁGOK ÁLTAL A NETTÓ RÖVID POZÍCIÓK TEKINTETÉBEN AZ EÉPH RENDELKEZÉSÉRE BOCSÁTANDÓ INFORMÁCIÓK FORMÁTUMA

      [A 236/2012/EU RENDELET 11. CIKKE]

   3. cikk
   Az időszakos információk formátuma
   (1)   A megfelelő illetékes hatóságok a nettó rövid részvény- és állampapír-pozíciókról, valamint a fedezetlen állampapír-CDS-pozíciókról negyedévenként a 236/2012/EU rendelet 11. cikke (1) bekezdése szerint az EÉPH rendelkezésére bocsátandó információkat az e rendelet II. mellékletében meghatározott formátumban nyújtják be.
   (2)   Az (1) bekezdésben említett információkat elektronikus úton, az EÉPH által létrehozott olyan rendszerben kell továbbítani az EÉPH felé, amely biztosítja, hogy az adattovábbítás során az információk hiánytalanok és sértetlenek maradjanak, és azokhoz illetéktelenek ne férhessenek hozzá.
   4. cikk
   A kérésre benyújtott információk formátuma
   (1)   A megfelelő illetékes hatóságok a nettó rövid részvény- és állampapír-pozíciókra, valamint a fedezetlen állampapír-CDS-pozíciókra vonatkozó, a 236/2012/EU rendelet 11. cikkének (2) bekezdése szerinti információkat az EÉPH kérésében megjelölt formátumban bocsátják az EÉPH rendelkezésére.
   (2)   Amennyiben a kért információk az illetékes hatóság által kapott, a 236/2012/EU rendelet 5., 7. és 8. cikke szerinti bejelentésben foglalt információkra vonatkoznak, az információkat a 826/2012/EU felhatalmazáson alapuló bizottsági rendelet (3) 2. cikkében meghatározott követelményeknek megfelelően kell benyújtani.
   (3)   A kért információkat az illetékes hatóság elektronikus formátumban, az EÉPH által létrehozott olyan információcsere-rendszerben kell továbbítani az EÉPH felé, amely biztosítja, hogy az adattovábbítás során az információk hiánytalanok és sértetlenek maradjanak, és azokhoz illetéktelenek ne férhessenek hozzá.
   IV.   FEJEZET

      AZ ELSZÁMOLÁSKORI RENDELKEZÉSRE ÁLLÁST MEGFELELŐEN BIZTOSÍTÓ MEGÁLLAPODÁSOK, RENDELKEZÉSEK ÉS INTÉZKEDÉSEK

      [A 236/2012/EU RENDELET 12. CIKKE ÉS 13. CIKKE]

   5. cikk
   Kölcsönvételi megállapodások és hasonló hatású más érvényesíthető követelések
   (1)   A 236/2012/EU rendelet 12. cikke (1) bekezdésének b) pontjában és 13. cikke (1) bekezdésének b) pontjában említett kölcsönvételi megállapodások vagy más érvényesíthető követelések a következő, a short ügylet teljes időtartama alatt kötelező erejű megállapodás-, szerződés- vagy követeléstípusok lehetnek:

               a)

               határidős vagy swapszerződések: a vonatkozó részvények vagy állampapírok fizikai elszámolását eredményező és a természetes vagy jogi személy által rövidre eladni kívánt részvények számát vagy állampapírok összegét legalább elérő számú részvényre vagy összegű állampapírra vonatkozó határidős vagy swapszerződések, amelyeket a short ügyletet megelőzően vagy azzal egy időben kötöttek, és amelyekben olyan teljesítési vagy lejárati időpontot határoztak meg, amely biztosítja a short ügylet esedékességkori elszámolását;

               b)

               opciós szerződések: a vonatkozó részvények vagy állampapírok fizikai elszámolását eredményező és a természetes vagy jogi személy által rövidre eladni kívánt részvények számát vagy állampapírok összegét legalább elérő számú részvényre vagy összegű állampapírra vonatkozó opciós szerződések, amelyeket a short ügyletet megelőzően vagy azzal egy időben kötöttek, és amelyekben olyan lejárati időpontot határoztak meg, amely biztosítja a short ügylet esedékességkori elszámolását;

               c)

               visszavásárlási megállapodások: a természetes vagy jogi személy által rövidre eladni kívánt részvények számát vagy állampapírok összegét legalább elérő számú részvényre vagy összegű állampapírra vonatkozó visszavásárlási megállapodások, amelyeket a short ügyletet megelőzően vagy azzal egy időben kötöttek, és amelyekben olyan visszavásárlási időpontot határoztak meg, amely biztosítja a short ügylet esedékességkori elszámolását;

               d)

               állandó megállapodások vagy megújuló mechanizmusok: a short ügyletet megelőzően vagy azzal egy időben kötött, meghatározott részvények vagy állampapírok előre megadott mennyiségére vonatkozó megállapodások vagy mechanizmusok, amelyek a short ügylet időtartamára a természetes vagy jogi személy által rövidre eladni kívánt részvények számát vagy állampapírok mennyiségét legalább elérő számú részvényre vagy mennyiségű állampapírra vonatkoznak, és amelyekben olyan teljesítési vagy végrehajtási időpontot határoztak meg, amely biztosítja a short ügylet esedékességkori elszámolását;

               e)

               jegyzési jogokra vonatkozó megállapodások: jegyzési jogokra vonatkozó olyan megállapodások, amelyek a rövidre eladni kívánt részvények kibocsátójával megegyező kibocsátó, megegyező részvényosztályba tartozó, legalább a rövidre eladni kívánt részvények számával megegyező számú új részvényeinek jegyzésére vonatkozó jogokkal ruházzák fel a természetes vagy jogi személyt, feltéve, hogy az jogosult a részvényeket a short ügylet elszámolásakor vagy azt megelőzően megkapni;

               f)

               a részvények vagy állampapírok leszállítását eredményező egyéb követelések vagy megállapodások: a természetes vagy jogi személy által rövidre eladni kívánt részvények számát vagy állampapírok összegét legalább elérő számú részvényre vagy összegű állampapírra vonatkozó megállapodások vagy követelések, amelyeket a short ügyletet megelőzően vagy azzal egy időben kötöttek, és amelyekben olyan teljesítési vagy lejárati időt határoztak meg, amely biztosítja a short ügylet esedékességkori elszámolását.

         (2)   A megállapodásokat, szerződéseket vagy követeléseket a szerződő fél tartós hordozóeszközön bocsátja a természetes vagy jogi személy rendelkezésére a kölcsönvételi megállapodás vagy más érvényesíthető követelés létezésének bizonyítékaként.
   6. cikk
   Valamely kereskedési helyszínre bevezetett részvény rövidre eladása vonatkozásában alkalmazandó rendelkezések és intézkedések
   [a 236/2012/EU rendelet 12. cikke (1) bekezdésének c) pontja]
   (1)   A 236/2012/EU rendelet 12. cikke (1) bekezdése c) pontjának megfelelően a (2), (3) és (4) bekezdés meghatározza a valamely kereskedési helyszínre bevezetett részvények rövidre eladása vonatkozásában alkalmazandó rendelkezéseket és intézkedéseket.
   (2)   A standard beszerezhetőségi (locate) rendelkezések és intézkedések olyan rendelkezések, megerősítések és intézkedések, amelyek tartalmazzák a következő elemek mindegyikét:

               a)

               a beszerezhetőség megerősítése esetében: harmadik fél által a short ügylet természetes vagy jogi személy által történő megnyitása előtt adott, a részvény beszerezhetőségének időtartamát megjelölő megerősítést arra vonatkozóan, hogy a harmadik fél, figyelembe véve a várható értékesítés nagyságát és a piaci feltételeket, megítélése szerint képes lesz a részvényeket a megfelelő időben az elszámolás céljára rendelkezésre bocsátani;

               b)

               az előjegyzés (put on hold) megerősítése esetében: a short ügylet megnyitása előtt, harmadik fél által adott megerősítést arra vonatkozóan, hogy legalább előjegyezte a kért számú részvényt az illető személy számára.

         (3)   A standard aznapi beszerezhetőségi rendelkezések és intézkedések olyan rendelkezések, megerősítések és intézkedések, amelyek tartalmazzák a következő elemek mindegyikét:

               a)

               megerősítés kérése esetében: a harmadik fél által a természetes vagy jogi személyhez intézett kérést olyan megerősítés nyújtására, amelyben a természetes vagy jogi személy kijelenti, hogy a short ügyletet a részvénynek a rövidre eladás napján történő megvásárlásával fogja fedezni;

               b)

               a beszerezhetőség megerősítése esetében: harmadik fél által a short ügylet megnyitása előtt adott, a részvény beszerezhetőségének időtartamát megjelölő megerősítést arra vonatkozóan, hogy a harmadik fél, figyelembe véve a várható értékesítés nagyságát és a piaci feltételeket, megítélése szerint képes lesz a részvényeket a megfelelő időben az elszámolás céljára rendelkezésre bocsátani;

               c)

               könnyű kölcsönözhetőség vagy megvásárolhatóság megerősítése esetében: harmadik fél által a short ügylet megnyitása előtt adott megerősítést arra vonatkozóan, hogy figyelembe véve a piaci feltételeket és a részvények kínálata tekintetében a harmadik fél rendelkezésére álló más információkat, a vonatkozó mennyiségű részvény könnyen kölcsönözhető vagy megvásárolható, vagy e megerősítés hiányában annak megerősítése, hogy a harmadik fél legalább előjegyezte a kért számú részvényt a természetes vagy jogi személy számára;

               d)

               nyomon követés esetében: a természetes vagy jogi személy arra irányuló kötelezettségvállalását, hogy nyomon követi a rövidre eladott és vásárlással nem fedezett részvénymennyiség alakulását;

               e)

               a fedezés meghiúsulása esetén adott utasítások esetében: a természetes vagy jogi személy arra irányuló kötelezettségvállalását, hogy amennyiben a rövidre eladást nem fedezi részvényvásárlással ugyanazon a napon, késedelem nélkül utasítást ad a harmadik fél számára, hogy a részvényeket a short ügylet fedezésére, az elszámolás esedékességkor történő teljesítése érdekében szerezze be.

         (4)   A könnyű kölcsönözhetőségi vagy megvásárolhatósági rendelkezések és intézkedések az 1287/2006/EK bizottsági rendelet (4) 22. cikkében meghatározott likviditási követelményeket teljesítő, vagy más, a tagállamok megfelelő illetékes hatóságai által meghatározott fő nemzeti részvényindexben szereplő, és valamely kereskedési helyszínre bevezetett származtatott ügylet mögöttes pénzügyi eszközét képező részvények természetes vagy jogi személy által történő rövidre eladásakor alkalmazott rendelkezések, megerősítések és intézkedések, amelyek tartalmazzák a következő elemeket:

               a)

               a beszerezhetőség megerősítése esetében: a short ügylet megnyitása előtt, harmadik fél részéről adott, a részvény beszerezhetőségének időtartamát megjelölő megerősítést arra vonatkozóan, hogy a harmadik fél, figyelembe véve a várható értékesítés nagyságát és a piaci feltételeket, megítélése szerint képes lesz a részvényeket a megfelelő időben az elszámolás céljára rendelkezésre bocsátani;

               b)

               könnyű kölcsönözhetőség vagy megvásárolhatóság megerősítése esetében: harmadik fél által a short ügylet megnyitása előtt adott megerősítést arra vonatkozóan, hogy figyelembe véve a piaci feltételeket és a részvények kínálata tekintetében a harmadik fél rendelkezésére álló más információkat, a vonatkozó mennyiségű részvény könnyen kölcsönözhető vagy megvásárolható, vagy e megerősítés hiányában annak megerősítése, hogy a harmadik fél legalább előjegyezte a kért számú részvényt a természetes vagy jogi személy számára; valamint

               c)

               fedezési utasítás esetében: amennyiben a short ügylet végrehajtását nem fedezi vásárlás vagy kölcsönvétel, arra vonatkozóan tett kötelezettségvállalást, hogy a természetes vagy jogi személy késedelem nélkül utasítást ad a harmadik fél számára, hogy a részvényeket a short ügylet fedezésére, az elszámolás esedékességkor történő teljesítése érdekében szerezze be.

         (5)   A (2), (3) és (4) bekezdésben említett rendelkezéseket, megerősítéseket és utasításokat a harmadik fél tartós hordozóeszközön bocsátja a természetes vagy jogi személy rendelkezésére a rendelkezés létezésének bizonyítékaként.
   7. cikk
   Állampapírok vonatkozásában harmadik felekkel alkalmazandó rendelkezések
   [a 236/2012/EU rendelet 13. cikke (1) bekezdésének c) pontja]
   (1)   A 236/2012/EU rendelet 13. cikke (1) bekezdése c) pontjának megfelelően a (2)-(5) bekezdések meghatározzák az állampapírok vonatkozásában harmadik felekkel alkalmazandó rendelkezéseket.
   (2)   A standard állampapír-beszerezhetőségi rendelkezés harmadik fél által a short ügylet megnyitása előtt adott, az állampapír beszerezhetőségének időtartamát megjelölő megerősítés arra vonatkozóan, hogy a harmadik fél, figyelembe véve a piaci feltételeket, megítélése szerint képes lesz a természetes vagy jogi személy által kért mennyiségű állampapírt a megfelelő időben az elszámolás céljára rendelkezésre bocsátani.
   (3)   A korlátozott időre szóló megerősítési rendelkezés olyan rendelkezés, amelyben a természetes vagy jogi személy kijelenti a harmadik fél számára, hogy a short ügyletet a rövidre eladás napján történő vásárlással fogja fedezni, a harmadik fél pedig a short ügylet megnyitása előtt megerősíti, hogy megalapozottan számít arra, hogy figyelembe véve a piaci feltételeket és az állampapírok kínálata tekintetében a short ügylet megnyitásának napján a harmadik fél rendelkezésére álló más információkat, a vonatkozó mennyiségű állampapír megvásárolható.
   (4)   A feltétel nélküli visszavásárlás megerősítése olyan megerősítés, amelyben a harmadik fél a short ügylet megnyitása előtt megerősíti, hogy megalapozottan számít arra, hogy az esedékesség időpontjában az ügylet elszámolása megtörténhet, mivel olyan, központi bank, adósságkezelő hivatal vagy értékpapír-elszámolási rendszer által szervezett vagy működtetett strukturális eljárás részese, amely feltétel nélküli hozzáférést biztosít a szóban forgó állampapírok a short ügylet méretének megfelelő mennyiségéhez.
   (5)   Az állampapír könnyű megvásárolhatóságának megerősítése olyan megerősítés, amelyben a harmadik fél a short ügylet megnyitása előtt megerősíti, hogy megalapozottan számít arra, hogy az esedékesség időpontjában az ügylet elszámolása megtörténhet, mivel, figyelembe véve a piaci feltételeket és az állampapírok kínálata tekintetében a harmadik fél rendelkezésére álló más információkat, a vonatkozó mennyiségű, szóban forgó állampapír könnyen kölcsönözhető vagy megvásárolható.
   (6)   A (2)–(5) bekezdésben említett rendelkezéseket, megerősítéseket és utasításokat a harmadik fél tartós hordozóeszközön bocsátja a természetes vagy jogi személy rendelkezésére a rendelkezés létezésének bizonyítékaként.
   8. cikk
   Az eljárásokban részt vevő harmadik felek
   (1)   Amennyiben a 6. és 7. cikkben említett rendelkezések alkalmazására kerül sor harmadik féllel, a harmadik fél a következő lehet:

               a)

               befektetési vállalkozás esetében: a (2) bekezdésben meghatározott követelményeknek megfelelő befektetési vállalkozás;

               b)

               központi szerződő fél esetében: az érintett részvények és állampapírok elszámolását végző központi szerződő fél;

               c)

               értékpapír-elszámolási rendszer esetében: a 98/26/EK európai parlamenti és tanácsi irányelv (5) értelmében vett értékpapír-elszámolási rendszer, amely az érintett részvények és állampapírok tekintetében teljesített kifizetések elszámolását végzi;

               d)

               központi bank esetében: az érintett részvényeket vagy állampapírokat fedezetként elfogadó, vagy azok tekintetében nyílt piaci műveleteket vagy repoügyleteket végző központi bank;

               e)

               nemzeti adósságkezelő intézmény esetében: az érintett állampapír-kibocsátó nemzeti adósságkezelő intézménye;

               f)

               bármely egyéb olyan személy, akire a Pénzügyi Felügyeletek Európai Rendszere valamely tagjának az uniós jog szerinti engedélyezési vagy nyilvántartásba vételi követelményei vonatkoznak, és aki megfelel a (2) bekezdésben meghatározott követelményeknek;

               g)

               harmadik országban letelepedett olyan személy, akinek működését az illető harmadik ország hatósága engedélyezte, vagy akit e hatóság nyilvántartásba vett, és akit e hatóság felügyel, és aki megfelel a (2) bekezdésben meghatározott követelményeknek, feltéve, hogy a harmadik ország hatósága az érintett illetékes hatósággal történő információcserére vonatkozó megfelelő együttműködési megállapodás részes fele.

         (2)   Az (1) bekezdés a) f) és g) pontja rendelkezésében a harmadik fél megfelel a következő követelményeknek:

               a)

               részt vesz az érintett részvények vagy állampapírok kölcsönvételének vagy megvásárlásának irányításában;

               b)

               bizonyítékkal szolgál e részvételről;

               c)

               kérésre bizonyítékkal, egyebek mellett statisztikai bizonyítékkal tud szolgálni arról, hogy a vállalt időpontokban képes a részvényeket vagy állampapírokat partnerei rendelkezésére bocsátani, vagy képes feldolgozni a részvények vagy állampapírok partnerek számára történő rendelkezésre bocsátását.

         V.   FEJEZET

      A FŐ KERESKEDÉSI HELYSZÍN MENTESSÉG CÉLJÁBÓL TÖRTÉNŐ MEGHATÁROZÁSA

      [A 236/2012/EU RENDELET 16. CIKKE]

   9. cikk
   A fő kereskedési helyszín meghatározására irányuló számításokkal kapcsolatos időpont és időszak
   (1)   Az érintett illetékes hatóságok a 236/2012/EU rendelet alkalmazásának időpontját legalább 35 naptári nappal megelőzően elvégzik a részvények fő kereskedési helyszínének meghatározásával kapcsolatos számításokat a 2010. január 1. és 2011. december 31. közötti időszak tekintetében.
   (2)   A számításokat a 2012. január 1. és 2013. december 31. közötti időszak tekintetében 2014. február 22. előtt, majd az ezt követő kétéves időszakok tekintetében kétévente kell elvégezni.
   (3)   Amennyiben az érintett részvény nem volt a teljes kétéves időszak folyamán bevezetve az uniós vagy a harmadik országbeli kereskedési helyszínen, a számítás arra az időszakra vonatkozik, amely alatt a részvény mindkét kereskedési helyszínen egyszerre be volt vezetve.
   10. cikk
   Az EÉPH értesítésének dátuma
   Az érintett illetékes hatóságok a 236/2012/EU rendelet alkalmazásának kezdőnapját legalább 35 naptári nappal megelőzően, és ezt követően kétévente, 2014 márciusától kezdve, a március első kereskedési napja előtti napon tájékoztatják az EÉPH-t mindazon részvényekről, amelyek fő kereskedési helyszíne az Unión kívül található.
   11. cikk
   A mentesülő részvények jegyzékének hatálybalépése
   Azon részvények jegyzéke, amelyek fő kereskedési helyszíne az Unión kívül található, a jegyzék EÉPH általi közzétételét követő április 1-jén lép hatályba, kivéve az EÉPH által közzétett első jegyzéket, amely a 236/2012/EU rendelet alkalmazásának napján lép hatályba.
   12. cikk
   A mentesülő részvények felülvizsgálatának különös esetei
   (1)   Az érintett illetékes hatóság, amely a (2) bekezdésben meghatározott események bekövetkeztét követően meghatározza, hogy valamely részvény kereskedésének fő helyszíne az Unión kívül található-e, biztosítja, hogy

               a)

               a fő kereskedési helyszín meghatározására irányuló számításokat a vonatkozó esemény bekövetkeztét követően a lehető legrövidebb időn belül és a számítás időpontját megelőző két év tekintetében elvégezzék;

               b)

               a lehető legrövidebb időn belül és adott esetben az uniós kereskedési helyszínre történő bevezetést megelőzően tájékoztatja az EÉPH-t a számítás eredményéről.

         A felülvizsgált jegyzék annak EÉPH által történő közzétételét követő napon lép hatályba.
   (2)   Az (1) bekezdés rendelkezései a következő esetekben alkalmazandók:

               a)

               a társaság részvényeit végleges jelleggel kivezetik az Unión kívüli fő kereskedési helyszínről;

               b)

               a társaság részvényeit végleges jelleggel kivezetik az Unión belüli fő kereskedési helyszínről;

               c)

               a társaság korábban Unión kívüli kereskedési helyszínre bevezetett részvényeit Unión belüli kereskedési helyszínre vezetik be.

         VI.   FEJEZET

      ZÁRÓ RENDELKEZÉSEK

   13. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2012. november 1-jétől kell alkalmazni, kivéve a 9., 10. és 11. cikket, amelyeket az első bekezdésben említett naptól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 29-én.

            a Bizottság részéről

            az elnök

         José Manuel BARROSO

      (1)  HL L 86., 2012.3.24., 1. o.

      (2)  HL L 331., 2010.12.15., 84. o.

      (3)  Lásd e Hivatalos Lap 1. oldalát.

      (4)  HL L 241., 2006.9.2., 1. o.

      (5)  HL L 166., 1998.6.11., 45. o.

      I. MELLÉKLET

         Jelentős nettó rövid pozíciók közzététele (2. cikk)

                  Pozíciótulajdonos

                  A kibocsátó neve

                  ISIN

                  Nettó rövid pozíció
                  (%)

                  A pozíció létrehozásának, módosításának vagy megszüntetésének napja
                  (éééé-hh-nn)

      II. MELLÉKLET

         A negyedévente az EÉPH rendelkezésére bocsátandó információk formátuma (3. cikk)

                  Információ

                  Formátum

                              1.

                              Kibocsátó

                              részvények esetében: a valamely kereskedési helyszínre bevezetett részvényekkel rendelkező társaság teljes neve

                              állampapírok esetében: a kibocsátó teljes neve

                              fedezetlen állampapír-CDS-ek esetében: a mögöttes állampapír-kibocsátó teljes neve

                              2.

                              ISIN

                  csak részvények esetében: a kibocsátó fő törzsrészvényosztályának ISIN-kódja, amennyiben nincsenek bevezetett törzsrészvények, az elsőbbségi részvények ISIN-kódja (vagy – ha több elsőbbségirészvény-osztály van bevezetve – a fő elsőbbségirészvény-osztály ISIN-kódja)

                              3.

                              Országkód

                  az állampapír-kibocsátó ország ISO 3166-1 jelű szabvány szerinti kétbetűs kódja

                              4.

                              A pozíció dátuma

                  az a nap, amelyre a pozíciót jelentették, az ISO 8601:2004 jelű szabványnak megfelelő formátumban (éééé-hh-nn)

                              5.

                              Napi aggregált nettó rövid pozíciók a fő nemzeti részvényindexben szereplő részvények tekintetében

                  két tizedes jegyig kerekített százalékos érték

                              6.

                              Negyedév végi aggregált nettó rövid pozíciók a többi részvény tekintetében

                  két tizedes jegyig kerekített százalékos érték

                              7.

                              Napi aggregált nettó rövid pozíciók állampapírok tekintetében

                  nominális egyenérték euróban kifejezve

                              8.

                              Napi aggregált fedezetlen pozíciók az állampapír-kibocsátók CDS-ei tekintetében

                  nominális egyenérték euróban kifejezve


title: A Tanács 392/2014/EU végrehajtási rendelete (2014. április 14.) az Amerikai Egyesült Államokból származó biodízel behozatalára kivetett és a Kanadában feladott biodízel behozatalára – függetlenül attól, hogy Kanadából származóként jelentették-e be – kiterjesztett dömpingellenes intézkedések részleges időközi felülvizsgálatának lezárásáról

text:
               17.4.2014

               HU

               Az Európai Unió Hivatalos Lapja

               L 115/17

         A TANÁCS 392/2014/EU VÉGREHAJTÁSI RENDELETE
   (2014. április 14.)
   az Amerikai Egyesült Államokból származó biodízel behozatalára kivetett és a Kanadában feladott biodízel behozatalára – függetlenül attól, hogy Kanadából származóként jelentették-e be – kiterjesztett dömpingellenes intézkedések részleges időközi felülvizsgálatának lezárásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) és különösen annak 11. cikke (3) bekezdésére és 13. cikke (4) bekezdésére,
   tekintettel az Európai Bizottság által a tanácsadó bizottsággal folytatott konzultációt követően benyújtott javaslatra,
   mivel:
   1.   ELJÁRÁS
   1.1.   HATÁLYOS INTÉZKEDÉSEK

               (1)

               Az 599/2009/EK rendelettel (2) a Tanács végleges dömpingellenes vámot (a továbbiakban: hatályban lévő intézkedés) vetett ki az Amerikai Egyesült Államokból származó, jelenleg az ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 és az ex 3826 00 90 KN-kód alá besorolt, tiszta formában előforduló, szintézissel és/vagy hidrogénezéssel előállított, nem fosszilis eredetű, zsírsav-monoalkil-észterekre és/vagy paraffingázolajra vagy a 20 tömegszázaléknál több, szintézissel és/vagy hidrogénezéssel előállított, nem fosszilis eredetű, zsírsav-monoalkil-észtert és/vagy paraffingázolajat tartalmazó keverékre (a továbbiakban: a felülvizsgálat tárgyát termék vagy biodízel).

               (2)

               Kijátszásellenes vizsgálatot követően a Tanács a 444/2011/EU végrehajtási rendelettel (3) kiterjesztette az Amerikai Egyesült Államokból származó biodízel behozatalára kivetett végleges dömpingellenes vámot a Kanadában feladott, akár Kanadából származóként, akár nem ilyenként bejelentett biodízel behozatalára (a továbbiakban: a hatályban lévő kiterjesztett intézkedések).

         1.2.   FELÜLVIZSGÁLATI KÉRELEM

               (3)

               Egy kanadai exportáló gyártó, az Ocean Nutrition Canada (a kérelmező) az 1225/2009/EK rendelet (a továbbiakban: az alaprendelet) 11. cikkének (3) bekezdése és 13. cikkének (4) bekezdése alapján részleges időközi felülvizsgálat iránti kérelmet (a továbbiakban: a felülvizsgálat iránti kérelem) nyújtott be.

               (4)

               A kérelem hatálya arra korlátozódott, hogy a kérelmező vonatkozásában megvizsgálják a hatályban lévő kiterjesztett intézkedések alkalmazása alóli felmentés lehetőségét.

               (5)

               A felülvizsgálat iránti kérelemben a kérelmező azt állította magáról, hogy saját maga a biodízel valódi előállítója, és hogy abból képes akkora mennyiséget előállítani, amely megfelel a dömpingellenes intézkedések kijátszására vonatkozó – és a hatályban lévő kiterjesztett intézkedések kivetéséhez vezető – vizsgálat kezdete óta az általa az Unióba szállított biodízel teljes mennyiségének.

               (6)

               A kijátszásellenes vizsgálat során figyelembe vett vizsgálati időszak a 2009. április 1. és 2010. június 30. közötti időszakot ölelte fel (a továbbiakban: az eredeti vizsgálati időszak). A jelen vizsgálat vizsgálati időszaka a 2012. április 1. és 2013. március 31. közötti időszakot (a továbbiakban: vizsgálati időszak) ölelte fel.

               (7)

               A kérelmező meggyőző bizonyítékot szolgáltatott arra vonatkozóan, hogy jóval a hatályban lévő intézkedések kivetését megelőzően a biodízel valódi előállítója volt Kanadában. Ezenkívül a kérelmező azt állította, hogy egy egyesült államokbeli biodízel-előállítóval sem áll kapcsolatban.

         1.3.   RÉSZLEGES IDŐKÖZI FELÜLVIZSGÁLAT MEGINDÍTÁSA

               (8)

               Miután a Bizottság – a tanácsadó bizottsággal folytatott konzultációt követően – az Európai Unió Hivatalos Lapjában közzétett értesítés (4) (a továbbiakban: az eljárás megindításáról szóló értesítés) útján megállapította, hogy a kérelem elegendő meggyőző bizonyítékot tartalmaz a részleges időközi felülvizsgálat megindításához, 2013. április 30-án részleges időközi felülvizsgálatot indított az alaprendelet 11. cikkének (3) bekezdése és 13. cikkének (4) bekezdése alapján, amely a kérelmező vonatkozásában a hatályban lévő kiterjesztett intézkedések alkalmazása alóli felmentés lehetőségének vizsgálatára korlátozódott.

         1.4.   ÉRDEKELT FELEK

               (9)

               A Bizottság hivatalos értesítést küldött a kérelmezőnek és Kanada képviselőinek a részleges időközi felülvizsgálat megindításáról. Az érdekeltek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat és szóbeli meghallgatást kérjenek. Csak a kérelmező jelent meg. Meghallgatást senki sem kért.

               (10)

               A Bizottság kézhez kapta a kérelmező által megválaszolt kérdőívet, amelyet szolgálatai a helyszínen, a kérelmező kanadai telephelyén ellenőriztek.

         2.   A VIZSGÁLAT MEGÁLLAPÍTÁSAI ÉS A FELÜLVIZSGÁLAT LEZÁRÁSA

               (11)

               A vizsgálat megállapította, hogy a kérelmező a biodízel valódi előállítója, és hogy a kérelmező egy amerikai egyesült államokbeli biodízel-előállítóval sem áll kapcsolatban.

               (12)

               A kérelmező kanadai telephelyén végrehajtott helyszíni látogatás megállapításainak eredményeképpen a kérelmezőt felkérték, hogy nyújtson be további információkat annak bizonyítására, hogy termelési kapacitásai elegendőek ahhoz, hogy alátámasszák a vizsgálati időszakban eszközölt eladásainak mennyiségét.

               (13)

               A határidő többszöri meghosszabbítása ellenére a kérelmező nem nyújtotta be a kért információkat a Bizottsághoz.

               (14)

               Ezenkívül a vizsgálat megmutatta, hogy a hatályban lévő kiterjesztett intézkedések hatálybalépését követően a kérelmező esetleg olyan KN-kód alatt exportálhatta az érintett terméket az Unióba, amely nem esik az intézkedések hatálya alá. A Bizottság felkérte a kérelmezőt, hogy indokolja meg a kérdéses KN-kód használatát. Ugyanakkor a kérelmező nem szolgáltatott semmilyen információt vagy más bizonyítékot annak alátámasztására, hogy ezek az exportok olyan KN-kód alá tartoztak volna, amelyre nem terjednek ki az intézkedések.

               (15)

               A fentiek alapján a Bizottság úgy látja, hogy a kérelmező nem tudta bizonyítani, hogy képes az eredeti vizsgálati időszak kezdete óta az Unióba szállított biodízel teljes mennyiségének előállítására. Mindamellett, hogy a kérelmező nem nyújtotta be a Bizottság által kért információkat, más olyan bizonyítékot sem nyújtott be, ami bizonyítaná, hogy nem érintett az intézkedések kijátszásának gyakorlatában. Ezért a felülvizsgálatot le kell zárni anélkül, hogy a kérelmező mentességet kapna a hatályban lévő kiterjesztett intézkedések alkalmazása alól.

               (16)

               Az érdekeltek tájékoztatást kaptak a felülvizsgálat megszüntetésére irányuló szándékról, és lehetőségük volt észrevételek megtételére. A Bizottsághoz nem jutott el olyan észrevétel, amely módosítaná a felülvizsgálat megszüntetésére irányuló határozatát.

               (17)

               Így levonható az a következtetés, hogy az Amerikai Egyesült Államokból származó biodízel behozatalára kivetett és a Kanadában feladott biodízel behozatalára – függetlenül attól, hogy Kanadából származóként jelentették-e be – kiterjesztett dömpingellenes intézkedések részleges időközi felülvizsgálatát le kell zárni a hatályban lévő kiterjesztett intézkedések módosítása nélkül,

         ELFOGADTA EZT A RENDELETET:
   1. cikk
   A Bizottság a kiterjesztett hatályos intézkedések megváltoztatása nélkül megszünteti a 444/2011/EU rendelet által a Kanadában feladott, akár Kanadából származóként, akár nem ilyenként bejelentett biodízel-behozatalra kiterjesztett, az Amerikai Egyesült Államokból származó biodízel behozatalára alkalmazandó dömpingellenes intézkedésekre vonatkozó részleges időközi felülvizsgálatát, amelyet az 1225/2009/EK rendelet 11. cikkének (3) bekezdése és 13. cikkének (4) bekezdése értelmében indított meg.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 14-én.

            a Tanács részéről

            az elnök

         A. TSAFTARIS

      (1)  HL L 343., 2009.12.22., 51. o.

      (2)  A Tanács 2009. július 7-i 599/2009/EK rendelete az Egyesült Államokból származó biodízel behozatalára vonatkozó végleges dömpingellenes vám kivetéséről és a behozatalra megállapított ideiglenes vám végleges beszedéséről (HL L 179., 2009.7.10., 26. o.).

      (3)  A Tanács 2011. május 5-i 444/2011/EU végrehajtási rendelete az 599/2009/EK rendelettel kivetett, az Egyesült Államokból származó biodízel behozatalára vonatkozó végleges dömpingellenes vámnak a Kanadában feladott biodízel behozatalára – függetlenül attól, hogy Kanadából származóként jelentették-e be – történő kiterjesztéséről, az 599/2009/EK rendelettel kivetett végleges dömpingellenes vámnak az Egyesült Államokból származó, legfeljebb 20 tömegszázalék biodízelt tartalmazó keverékben előforduló biodízel behozatalára történő kiterjesztéséről, valamint a Szingapúrban feladott behozatalokra vonatkozó vizsgálat megszüntetéséről (HL L 122., 2011.5.11., 12. o.).

      (4)  HL C 124., 2013.4.30., 7. o.


title: A Bizottság 866/2013/EU végrehajtási rendelete ( 2013. szeptember 9. ) a 798/2008/EK rendeletnek a baromfihús szállítmányainak Belaruszból Litvánián keresztül az oroszországi Kalinyingrádi Területre való átszállítása tekintetében történő módosításáról  EGT-vonatkozású szöveg

text:
               10.9.2013

               HU

               Az Európai Unió Hivatalos Lapja

               L 241/4

         A BIZOTTSÁG 866/2013/EU VÉGREHAJTÁSI RENDELETE
   (2013. szeptember 9.)
   a 798/2008/EK rendeletnek a baromfihús szállítmányainak Belaruszból Litvánián keresztül az oroszországi Kalinyingrádi Területre való átszállítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésének c) pontjára,
   mivel:

               (1)

               A 2002/99/EK irányelv megállapítja az emberi fogyasztásra szánt állati eredetű termékek uniós termelésére, feldolgozására, forgalmazására, valamint harmadik országokból történő behozatalára irányadó általános állat-egészségügyi szabályokat, és rendelkezik a különleges szabályokról és bizonyítványok kiállításáról árutovábbítás esetében.

               (2)

               Az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (2) előírja, hogy egyes áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében szereplő táblázatban felsorolt harmadik országokból, területekről, övezetekből, illetve területi egységekből származnak. A rendelet az ilyen árukra vonatkozó állat-egészségügyi bizonyítványok követelményeit is meghatározza. E követelmények azt is figyelembe veszik, hogy szükség van-e további garanciákra az említett harmadik országok, területek, övezetek és területi egységek állat-egészségügyi státusa alapján. A 798/2008/EK rendelet I. mellékletének 2. részében szerepelnek azok a további garanciák, amelyeknek ezeknek az áruknak meg kell felelniük.

               (3)

               A 798/2008/EK rendelet 4. cikkének (4) bekezdése előírja, hogy a baromfi, a laposmellű futómadár és a vadon élő szárnyasvad húsát, darált húsát és csontokról géppel leválasztott húsát, specifikus kórokozóktól mentes tojását, valamint a tojást és tojástermékeket, amelyek az Unión átszállításra kerülnek, a XI. mellékletben szereplő bizonyítványminta szerint összeállított, az ott megjelölt feltételeknek megfelelő bizonyítványnak kell kísérnie.

               (4)

               Az oroszországi Kalinyingrádi Terület elszigetelt földrajzi helyzetét figyelembe véve a 798/2008/EK rendelet 18. cikke eltér a 4. cikk (4) bekezdésének követelményeitől és egyedi feltételeket állapít meg az Oroszországból érkező vagy oda tartó, Lettországon, Litvánián vagy Lengyelországon átszállított egyes szállítmányok vonatkozásában. Ezek a feltételek további ellenőrzéseket és a szállítmányok lezárását is magukban foglalják.

               (5)

               Belarusz arra kérte a Bizottságot, hogy engedélyezze a Belaruszból származó baromfihúsnak az Unión való átszállítását Litvánián keresztül az oroszországi Kalinyingrádi Területre.

               (6)

               A Kalinyingrádi Terület földrajzi helyzetét és az Oroszországból származó, illetve oda tartó áruk átszállítására vonatkozóan a 798/2008/EK rendelet 18. cikkének (2) bekezdésében rögzített eljárási szabályokat figyelembe véve engedélyezni kell a Belaruszból érkező és az oroszországi Kalinyingrádi Területre tartó baromfihús-szállítmányok Litvánián át való vasúti vagy közúti átszállítását, amennyiben a 18. cikk (2), (3) és (4) bekezdésében más árukra vonatkozóan előírt feltételek teljesülnek.

               (7)

               Ehhez a 798/2008/EK rendelet módosítása szükséges, a 18. cikk (2) bekezdésébe belefoglalva a baromfihústermékeket, és kiigazítva az I. melléklet 1. részének Belaruszra vonatkozó részét.

               (8)

               A 798/2008/EK rendeletet ezért ennek megfelelően módosítani kell.

               (9)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 798/2008/EK rendelet a következőképpen módosul:

               1.

               A 18. cikk (2) bekezdésének bevezető bekezdése helyébe a következő szöveg lép:
               „(2)   A 4. cikk (4) bekezdésétől eltérve a Belaruszból érkező és az oroszországi Kalinyingrádi Területre tartó tojás-, tojástermék- és baromfihús-szállítmányok közúti vagy vasúti áthaladása a 2009/821/EK határozat mellékletében felsorolt litvániai állat-egészségügyi határállomások között az alábbi feltételek teljesülése mellett engedélyezhető:”

               2.

               Az I. melléklet e rendelet mellékletének megfelelően módosul.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 9-én.

            a Bizottság részéről

            az elnök

         José Manuel BARROSO

      (1)  HL L 18., 2003.1.23., 11. o.

      (2)  HL L 226., 2008.8.23., 1. o.

      MELLÉKLET
      A 798/2008/EK rendelet I. melléklete a következőképpen módosul:

                  1.

                  Az 1. részben a Belaruszra vonatkozó bejegyzés helyébe a következő szöveg lép:

                              „BY – Belarusz

                              BY – 0

                              Az ország egész területe

                              EP, E és POU (kizárólag a Litvánián történő átszállításra)

                              IX”

                  2.

                  A 2. részben a „További garanciák (AG)” szakaszban a „IX” bejegyzés helyébe a következő szöveg lép:

                              „IX

                              :

                              kizárólag a Belaruszból érkező és az oroszországi Kalinyingrádi Területre tartó tojás-, tojástermék- és baromfihús-szállítmányok Litvánián való átszállítása engedélyezett, amennyiben a 18. cikk (2), (3) és (4) bekezdésében foglalt feltételek teljesülnek.”


title: A Bizottság 884/2013/EU végrehajtási rendelete ( 2013. szeptember 16. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               17.9.2013

               HU

               Az Európai Unió Hivatalos Lapja

               L 246/1

         A BIZOTTSÁG 884/2013/EU VÉGREHAJTÁSI RENDELETE
   (2013. szeptember 16.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 16-án.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  44,1

                  XS

                  23,1

                  ZZ

                  33,6

                  0707 00 05

                  MK

                  62,5

                  ZZ

                  62,5

                  0709 93 10

                  TR

                  118,8

                  ZZ

                  118,8

                  0805 50 10

                  AR

                  113,0

                  CL

                  126,7

                  IL

                  142,1

                  TR

                  80,0

                  UY

                  127,6

                  ZA

                  112,2

                  ZZ

                  116,9

                  0806 10 10

                  EG

                  184,6

                  TR

                  142,1

                  ZZ

                  163,4

                  0808 10 80

                  AR

                  100,1

                  BA

                  68,8

                  BR

                  41,7

                  CL

                  123,6

                  CN

                  74,8

                  NZ

                  147,0

                  US

                  158,4

                  ZA

                  112,2

                  ZZ

                  103,3

                  0808 30 90

                  AR

                  231,4

                  CL

                  29,5

                  CN

                  83,0

                  TR

                  127,8

                  ZA

                  206,6

                  ZZ

                  135,7

                  0809 30

                  TR

                  126,9

                  ZZ

                  126,9

                  0809 40 05

                  BA

                  45,1

                  MK

                  54,9

                  XS

                  48,8

                  ZZ

                  49,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2015/352 végrehajtási rendelete ( 2015. március 2. ) egyes áruk Kombinált Nómenklatúra szerinti besorolásáról

text:
               5.3.2015

               HU

               Az Európai Unió Hivatalos Lapja

               L 61/5

         A BIZOTTSÁG (EU) 2015/352 VÉGREHAJTÁSI RENDELETE
   (2015. március 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 2-án.

            a Bizottság részéről,

            az elnök nevében,

         Heinz ZOUREK

            adóügyi és vámuniós főigazgató

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Állat formájú, körülbelül 16 cm magas, beépített zenélő modult tartalmazó, textilből készített kitömött árucikk.
                  A zene az árucikk alján elhelyezett zsinór meghúzásával kapcsolható be.
                  Lásd a képet (1).

                  9503 00 41

                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 9503 00 és a 9503 00 41 KN-kód szövege határozza meg.
                  Az árucikk különböző alkotórészekből – a kitömött játékállatból és a zenélő modulból – áll. Az árucikket a gyermekek a zene bekapcsolása nélkül játékként használhatják, és ennélfogva a kitömött játékállat adja az árucikk lényeges jellemzőjét. Emellett a zenélő mechanizmust tartalmazó, de alapvetően használati cikknek számító árucikkeket rendszerint a zenélő mechanizmus nélküli árucikkekével azonos és a zenélődobozoktól eltérő vámtarifaszám alá sorolják (lásd még a harmonizált rendszer 9208 vámtarifaszámhoz tartozó magyarázatát, a) pont, második bekezdés). Következésképpen a 9503 00 55 vámtarifaszám alá játék hangszerként és készülékként (beleértve a zenélődobozokat) történő besorolása kizárt.
                  Ezért az árucikket a 9503 00 41 KN-kód alá, állat formájú kitömött játékként kell besorolni.

         (1)  A kép csupán tájékoztató jellegű.


title: A Bizottság (EU) 2015/867 végrehajtási rendelete (2015. június 4.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               5.6.2015

               HU

               Az Európai Unió Hivatalos Lapja

               L 139/46

         A BIZOTTSÁG (EU) 2015/867 VÉGREHAJTÁSI RENDELETE
   (2015. június 4.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 4-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  46,1

                  MA

                  78,9

                  MK

                  71,9

                  TN

                  138,3

                  TR

                  80,1

                  ZZ

                  83,1

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  177,9

                  BR

                  100,9

                  CL

                  158,5

                  NZ

                  147,3

                  US

                  180,8

                  ZA

                  133,1

                  ZZ

                  149,8

                  0809 10 00

                  TR

                  283,7

                  ZZ

                  283,7

                  0809 29 00

                  US

                  525,9

                  ZZ

                  525,9

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 162/2014/EU végrehajtási rendelete ( 2014. február 19. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Carota dell’Altopiano del Fucino (OFJ)]

text:
               21.2.2014

               HU

               Az Európai Unió Hivatalos Lapja

               L 52/11

      A BIZOTTSÁG 162/2014/EU VÉGREHAJTÁSI RENDELETE

   (2014. február 19.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Carota dell’Altopiano del Fucino (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 148/2007/EK bizottsági rendelet (2) alapján bejegyzett „Carota dell’Altopiano del Fucino” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 19-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 46., 2007.2.16., 14. o.

      (3)  HL C 272., 2013.9.20., 11. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcs, zöldségfélék és gabonafélék, frissen vagy feldolgozva

      OLASZORSZÁG
      Carota dell’Altopiano del Fucino (OFJ)


title: A Bizottság 1166/2014/EU végrehajtási rendelete ( 2014. október 31. ) az Ukrajnából származó tojásra, tojástermékekre és albuminokra vonatkozó uniós behozatali vámkontingensek megnyitásáról és kezeléséről szóló 412/2014/EU végrehajtási rendelet módosításáról

text:
               31.10.2014

               HU

               Az Európai Unió Hivatalos Lapja

               L 314/12

         A BIZOTTSÁG 1166/2014/EU VÉGREHAJTÁSI RENDELETE
   (2014. október 31.)
   az Ukrajnából származó tojásra, tojástermékekre és albuminokra vonatkozó uniós behozatali vámkontingensek megnyitásáról és kezeléséről szóló 412/2014/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a), c) és d) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 9. cikke a), b), c) és d) pontjára,
   mivel:

               (1)

               A 374/2014/EU európai parlamenti és tanácsi rendelet (3) kedvezményes vámok alkalmazását írja elő egyes Ukrajnából származó áruk 2014. évi behozatalára vonatkozóan. Az említett rendelet 3. cikke értelmében a rendelet III. mellékletében felsorolt mezőgazdasági termékek az ugyanabban a mellékletben meghatározott vámkontingensek keretein belül importálhatók az Unióba.

               (2)

               A 412/2014/EU bizottsági végrehajtási rendelet (4)2014. október 31-ig terjedő hatállyal uniós behozatali vámkontingenseket nyitott meg az Ukrajnából származó tojásra, tojástermékekre és albuminokra vonatkozóan, és rendelkezett e vámkontingensek kezelésének módjáról.

               (3)

               A 374/2014/EU rendeletet módosította az 1150/2014/EU európai parlamenti és tanácsi rendelet (5). A módosítás elsősorban a 374/2014/EU rendelet alkalmazási időszakának 2015. december 31-ig történő meghosszabbítására és a kontingensek keretében 2015-ben rendelkezésre álló mennyiségek meghatározására irányul. Következésképpen indokolt módosítani a 412/2014/EU végrehajtási rendeletet.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A 412/2014/EU végrehajtási rendelet módosítása
   A 412/2014/EU végrehajtási rendelet a következőképpen módosul:

               1.

               A 2. cikk helyébe a következő szöveg lép:
               „2. cikk
               A behozatali vámkontingensek tárgyidőszakai
               (1)   Az 1. cikk (1) bekezdésében említett behozatali vámkontingensek a 2014. április 25-tőldecember 31-ig és a 2015. január 1-jétőldecember 31-ig terjedő időszakban állnak rendelkezésre.
               (2)   Az I. mellékletben meghatározott tételszámokhoz tartozó éves behozatali vámkontingensek tekintetében a 2015. évre vonatkozóan rögzített mennyiség tételszámonként négy alidőszak között oszlik el, a következőképpen:

                           a)

                           25 % a január 1-jétől március 31-ig terjedő alidőszakra;

                           b)

                           25 % az április 1-jétől június 30-ig terjedő alidőszakra;

                           c)

                           25 % a július 1-jétől szeptember 30-ig terjedő alidőszakra;

                           d)

                           25 % az október 1-jétől december 31-ig terjedő alidőszakra.”

               2.

               A 3. cikk címének helyébe a következő szöveg lép:
               „A 2014. évi kontingensidőszakra vonatkozó behozataliengedély-kérelmek és behozatali engedélyek”.

               3.

               A szöveg a következő 3a. cikkel egészül ki:
               „3a. cikk
               A 2015. évi kontingensidőszakra vonatkozó behozataliengedély-kérelmek és behozatali engedélyek
               (1)   Az 1. cikk (1) bekezdésében említett behozatali vámkontingensek keretében odaítélt mennyiségek csak behozatali engedély bemutatásával bocsáthatók szabad forgalomba.
               (2)   Behozatali engedély iránti kérelem benyújtásakor a gazdasági szereplőnek 100 kilogrammonként 20 EUR összegű biztosítékot kell letétbe helyeznie.
               (3)   Az egyes engedélykérelmek csak egy tételszámot jelölhetnek meg. Ugyanakkor több, különböző KN-kódok alá tartozó termékre is vonatkozhatnak. Ebben az esetben valamennyi KN-kódot és a hozzájuk tartozó árumegnevezéseket fel kell tüntetni az engedélykérelem és az engedély 15., illetve 16. rovatában. Az I. mellékletben szereplő 09.4275 tételszámú vámkontingens esetében a teljes mennyiséget héjastojás-egyenértékben kell megadni.
               (4)   Az engedélykérelmeknek és az engedélyeknek tartalmazniuk kell:

                           a)

                           a 8. rovatban a származási országot feltüntető »Ukrajna« nevet és az »igen« szó melletti négyzetben egy X-et;

                           b)

                           a 20. rovatban a II. mellékletben szereplő bejegyzések valamelyikét.

                     (5)   Minden egyes engedélyben fel kell tüntetni az egyes KN-kódokhoz tartozó mennyiséget.
               (6)   A behozatali engedély iránti kérelmeket a 2. cikk (2) bekezdésében említett egyes alidőszakokat megelőző hónap első hét napján kell benyújtani.
               (7)   Az egyes engedélykérelmeknek legalább 1 tonna mennyiségre és az adott kontingens keretében az érintett kontingens-alidőszakban szétosztható mennyiség 10 %-át meg nem haladó mennyiségre kell vonatkozniuk.
               (8)   A tagállamok a kérelmezés hónapjának 14. napjáig értesítik a Bizottságot a kérelmezett összmennyiségekről (a nulla értéket is beleértve); ezen összmennyiségeket tételszám szerinti bontásban, az I. mellékletben szereplő 09.4275 tételszámú vámkontingens esetében a termék héjastojás-egyenérték szerinti, kilogrammban kifejezett tömegében, a 09.4276 tételszámú vámkontingens esetében pedig a termék kilogrammban kifejezett tömegében kell megadni.
               (9)   A behozatali engedélyeket a kérelmezés hónapjának 23. napjától kezdődően és legkésőbb ugyanazon hónap utolsó napjáig kell kibocsátani.
               (10)   A Bizottság adott esetben meghatározza azokat a mennyiségeket, amelyekre nem nyújtottak be engedélykérelmeket, és amelyek ennek következtében automatikusan hozzáadódnak a következő kontingens-alidőszakra megállapított mennyiséghez.”

               4.

               A 4. cikk a következőképpen módosul:

                           a)

                           a cím helyébe az alábbi szöveg lép:
                           „A 2014. évi kontingensidőszakra vonatkozó behozatali engedélyek érvényessége”;

                           b)

                           az (1) bekezdésben a „2014. október 31-ig” szövegrész helyébe a „2014. december 31-ig” szöveg lép;

               5.

               A szöveg a következő 4a. cikkel egészül ki:
               „4a. cikk
               A 2015. évi kontingensidőszakra vonatkozó behozatali engedélyek érvényessége
               A 376/2008/EK rendelet 22. cikkétől eltérve a behozatali engedélyek annak az alidőszaknak az első napjától számítva, amelyre kibocsátották őket, 150 napig érvényesek. A behozatali engedélyek érvényessége azonban legkésőbb 2015. december 31-én lejár.”

               6.

               Az 5. cikk helyébe a következő szöveg lép:
               „5. cikk
               A Bizottságnak a 2014. évi kontingensidőszak tekintetében küldendő értesítések
               (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok értesítik a Bizottságot:

                           a)

                           legkésőbb 2014. november 14-én azokról a termékmennyiségekről – beleértve a nulla értékeket is –, amelyekre a 2014. évi kontingensidőszakban behozatali engedélyeket bocsátottak ki;

                           b)

                           legkésőbb 2015. április 30-án a fel nem használt vagy részben felhasznált behozatali engedélyekben szereplő termékmennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett mennyiségek és azon mennyiségek közötti különbözetnek, amelyekre nézve az engedélyeket kiállították.

                     (2)   A tagállamok legkésőbb 2015. április 30-án értesítik a Bizottságot a 2014. évi behozatalivámkontingens-időszakban ténylegesen szabad forgalomba bocsátott termékmennyiségekről.
               (3)   Az (1) és a (2) bekezdésben említett értesítések esetében a mennyiséget tételszám szerinti bontásban, az I. mellékletben szereplő 09.4275 tételszámú vámkontingens tekintetében a termék héjastojás-egyenérték szerinti, kilogrammban kifejezett tömegében, a 09.4276 tételszámú vámkontingens tekintetében pedig a termék kilogrammban kifejezett tömegében kell megadni.”

               7.

               A szöveg a következő 5a. cikkel egészül ki:
               „5a. cikk
               A Bizottságnak a 2015. évi kontingensidőszak tekintetében küldendő értesítések
               (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok legkésőbb a kérelmezés hónapját követő hónap 10. napján értesítik a Bizottságot az általuk kibocsátott engedélyekben szereplő mennyiségekről, beleértve a nulla értékeket is.
               (2)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok az alábbiak szerint értesítik a Bizottságot a fel nem használt vagy csupán részben felhasznált behozatali engedélyekben szereplő mennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett mennyiségek és azon mennyiségek közötti különbözetnek, amelyekre nézve az engedélyeket kiállították:

                           a)

                           az e rendelet 3a. cikkének (8) bekezdésében említett, a 2015. évi kontingensidőszak utolsó alidőszaka tekintetében benyújtott kérelmekre vonatkozó értesítésekkel együtt;

                           b)

                           az a) pontban előírt első értesítés idején még be nem jelentett mennyiségek esetében legkésőbb 2016. április 30-ig.

                     (3)   A tagállamok legkésőbb 2016. április 30-án értesítik a Bizottságot a szóban forgó behozatalivámkontingens-időszakban ténylegesen szabad forgalomba bocsátott termékmennyiségekről.
               (4)   Az (1), a (2) és a (3) bekezdésben említett értesítések esetében a mennyiséget tételszám szerinti bontásban, az I. mellékletben szereplő 09.4275 tételszámú vámkontingens tekintetében a termék héjastojás-egyenérték szerinti, kilogrammban kifejezett tömegében, a 09.4276 tételszámú vámkontingens tekintetében pedig a termék kilogrammban kifejezett tömegében kell megadni.”;

               8.

               Az I. melléklet helyébe e rendelet mellékletének a szövege lép.

         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. november 2-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 31-én.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  Az Európai Parlament és a Tanács 2014. április 16-i 374/2014/EU rendelete az Ukrajnából származó árukra vonatkozó vámok csökkentéséről vagy eltörléséről (HL L 118., 2014.4.22., 1. o.).

      (4)  A Bizottság 2014. április 23-i 412/2014/EU végrehajtási rendelete az Ukrajnából származó tojásra, tojástermékekre és albuminokra vonatkozó uniós behozatali vámkontingensek megnyitásáról és kezeléséről (HL L 121., 2014.4.24., 32. o.).

      (5)  Az Európai Parlament és a Tanács 2014. október 29-i 1150/2014/EU rendelete az Ukrajnából származó árukra vonatkozó vámok csökkentéséről vagy eltörléséről szóló 374/2014/EU rendelet módosításáról (HL L 313., 2014.10.31., 1. o.).

      MELLÉKLET

            „I. MELLÉKLET
            A Kombinált Nómenklatúra értelmezésére vonatkozó szabályoktól függetlenül az Árumegnevezés oszlop tartalma csupán tájékoztató jellegű, mivel e melléklettel összefüggésben a kedvezményes feltételek alkalmazhatóságát a KN-kód alkalmazási tartománya határozza meg.

                        Tételszám

                        KN-kódok

                        Árumegnevezés

                        Behozatali időszak

                        Mennyiség tonnában

                        Alkalmazandó vám
                        (EUR/tonna)

                        09.4275

                        0407 21 00
                        0407 29 10
                        0407 90 10
                        0408 11 80
                        0408 19 81
                        0408 19 89
                        0408 91 80
                        0408 99 80
                        3502 11 90
                        3502 19 90
                        3502 20 91
                        3502 20 99

                        Baromfitojás héjában, frissen, tartósítva vagy főzve; emberi fogyasztásra alkalmas madártojás héj nélkül és tojássárgája frissen, szárítva, gőzben vagy forró vízben megfőzve, formázva, fagyasztva vagy másképpen tartósítva, cukor vagy más édesítőanyag hozzáadásával is; emberi fogyasztásra alkalmas tojásalbuminok és tejalbuminok

                        2014. év

                        1 500 (héjastojás-egyenértékben kifejezve)

                        0

                        2015. év

                        1 500 (héjastojás-egyenértékben kifejezve)

                        09.4276

                        0407 21 00
                        0407 29 10
                        0407 90 10

                        Baromfitojás héjában, frissen, tartósítva vagy főzve

                        2014. év

                        3 000 (nettó tömegben kifejezve)

                        0”

                        2015. év

                        3 000 (nettó tömegben kifejezve)


title: A Bizottság (EU) 2016/1331 végrehajtási rendelete (2016. augusztus 3.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               4.8.2016

               HU

               Az Európai Unió Hivatalos Lapja

               L 210/97

         A BIZOTTSÁG (EU) 2016/1331 VÉGREHAJTÁSI RENDELETE
   (2016. augusztus 3.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 3-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  175,1

                  ZZ

                  175,1

                  0709 93 10

                  TR

                  136,4

                  ZZ

                  136,4

                  0805 50 10

                  AR

                  170,3

                  CL

                  187,2

                  MA

                  157,0

                  TR

                  153,3

                  UY

                  185,1

                  ZA

                  180,4

                  ZZ

                  172,2

                  0806 10 10

                  BR

                  163,2

                  EG

                  214,6

                  MA

                  179,4

                  MX

                  378,3

                  TR

                  153,5

                  US

                  233,8

                  ZZ

                  220,5

                  0808 10 80

                  AR

                  114,2

                  BR

                  102,1

                  CL

                  140,4

                  CN

                  137,7

                  NZ

                  128,1

                  PE

                  106,8

                  US

                  80,4

                  UY

                  99,9

                  ZA

                  102,1

                  ZZ

                  112,4

                  0808 30 90

                  AR

                  105,9

                  CL

                  119,7

                  NZ

                  141,8

                  TR

                  159,8

                  ZA

                  125,4

                  ZZ

                  130,5

                  0809 29 00

                  CA

                  331,3

                  TR

                  262,8

                  US

                  485,5

                  ZZ

                  359,9

                  0809 30 10 , 0809 30 90

                  TR

                  166,5

                  ZZ

                  166,5

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.